**ΟΔΗΓΙΕΣ ΣΥΜΠΛΗΡΩΣΗΣ ΣΧΕΔΙΟΥ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ ΜΕΤΑ ΑΠΟ ΑΠΕΥΘΕΙΑΣ ΑΝΑΘΕΣΗ (ΕΝΤΥΠΟ 41)**

**1:** Συμπληρώνεται ολογράφως το ονοματεπώνυμο και η ιδιότητα του εκάστοτε Προέδρου του ΕΛΚΕ (π.χ. κος Σταύρος Ζωγραφάκης, Αναπληρωτής Καθηγητής ΓΠΑ). Διαγράφεται το κος/κα αντίστοιχα.

**2:** Συμπληρώνεται ο τίτλος του έργου στα ελληνικά.

**3:** Συμπληρώνεται ολογράφως το ονοματεπώνυμο και η ιδιότητα του/της επιστημονικά υπευθύνου/ης. Διαγράφεται το κος/κα αντίστοιχα.

1. **& 5:** Για την «επωνυμία» και το «διακριτικό τίτλο» επικοινωνείτε με τον ανάδοχο και ζητάτε ακριβώς τα φορολογικά στοιχεία τους.

**6:** Συμπληρώνεται η περιοχή, η οδός και ο αριθμός της έδρας του αναδόχου. Διαγράφεται το στο/στη/στον αντίστοιχα.

**7 & 8:** Συμπληρώνεται το ΑΦΜ και η ΔΟΥ της εταιρείας.

**9:** Συμπληρώνεται ολογράφως το ονοματεπώνυμο του νόμιμου εκπρόσωπου του αναδόχου (αυτός που από το καταστατικό της εταιρείας έχει την αρμοδιότητα να υπογράφει τις συμβάσεις).

**10:** Συμπληρώνεται από τον ΕΛΚΕ.

**11.** Συμπληρώνεται ο αριθμός και η ημερομηνία της συνεδρίας της ΕΕΔ (π.χ. 16η συνεδρία/25-04-2018). Τα στοιχεία σας δίνονται στο μήνυμα του ΕΛΚΕ με θέμα «Εγκρίσεις αιτημάτων» που συμπεριλαμβάνεται η συγκεκριμένη έγκριση.

**12.** Συμπληρώνεται ο κωδικός έργου του ΕΛΚΕ.

**13.** Αναφέρεται η πηγή χρηματοδότησης/συγχρηματοδότησης (π.χ. δίδακτρα, ιδιώτες, ΠΔΕ, ΕΣΠΑ, Ε.Ε. ΕΕΔ του ΕΛΚΕ ΓΠΑ κλπ). Διαγράφεται το χρηματοδοτείται/συγχρηματοδοτείται αντίστοιχα. **ΠΡΟΣΟΧΗ**: στις περιπτώσεις συγχρηματοδοτούμενων έργων ακολουθείται ακριβώς η διατύπωση που επιβάλλεται από τους κανόνες δημοσιότητας της εκάστοτε Διαχειριστικής Αρχής και συμπληρώνεται στο πάνω μέρος της σύμβασης το κατάλληλο λογότυπο.

**14.** Συμπληρώνεται το είδος της υπηρεσίας με συνοπτική αναφορά στις προδιαγραφές (π.χ. τροφοδοσία 20 ατόμων για 2 ημέρες στο πλαίσιο συνεδρίου… , ή επισκευή αγωγιμόμετρου στο εργαστήριο….). Εφόσον υπάρχουν αναλυτικές προδιαγραφές που πρέπει να αναφερθούν για να δεσμευτεί ο ανάδοχος, αυτές επισυνάπτονται σε Παράρτημα στο τέλος της σύμβασης. Για τις προδιαγραφές ακολουθούμε πάντοτε την επιλεγμένη προσφορά του αναδόχου.

**15.** Συμπληρώνεται ο αριθμός ή η ημερομηνία της έντυπης προσφοράς ή η ημερομηνία εκτύπωσης της ηλεκτρονικής. Σε περίπτωση που δεν υπάρχει αριθμός ή ημερομηνία διατηρείται μόνο η λέξη «*προσφορά*».

**16.** Αναγράφεται το χρονικό διάστημα διάρκειας της σύμβασης σε ημέρες ή μήνες, ολογράφως και αριθμητικά (πχ. τριάντα (30) ημερολογιακών ημερών ή ενός (1) μήνα) μετρώντας από την υπογραφή της σύμβασης (ημερομηνία πρωτοκόλλησης από τον ΕΛΚΕ). Το διάστημα αυτό πρέπει να συμπίπτει με αυτό που είχε συμπληρωθεί στο Έντυπο 40.

**17.** Επιλέγεται μεταξύ των «*εφάπαξ*» ή «*τμηματικά*» σύμφωνα με ό,τι έχει αναφερθεί στο Έντυπο 40 για τον τρόπο παράδοσης των αγαθών.

**18.** Συμπληρώνεται το συνολικό τίμημα, ολογράφως και αριθμητικά (στην παρένθεση), όπως ακριβώς έχει εγκριθεί από τη συνεδρία της ΕΕΔ.

**19.** Συμπληρώνεται μεταξύ των επιλογών: α) *μετά την οριστική ποιοτική και ποσοτική παραλαβή των υπό παροχή υπηρεσιών* ή *β) μετά την εκάστοτε ποιοτική και ποσοτική παραλαβή των υπό παροχή υπηρεσιών*. Η πρώτη επιλογή χρησιμοποιείται όταν η παράδοση θα γίνει εφάπαξ και η δεύτερη όταν θα γίνει τμηματικά.